1)

vienotās rīcības 3. pantu aizstāj ar šādu pantu: “3. pants Pilnvaras Lai sasniegtu ES politikas mērķus BiH, ESĪP ir pilnvarots: a) piedāvāt ES konsultācijas un palīdzību politiskajā procesā; b) veicināt vispārēju ES politikas koordināciju BiH; c) veicināt vispārēju ES koordināciju un nodrošināt vietēju politisku virzību ES centieniem apkarot organizēto noziedzību, neskarot Eiropas Savienības Policijas misijas (ESPM) vadošo lomu šo centienu policijas aspektu koordinēšanā un ALTHEA (EUFOR) militāro komandķēdi; d) neskarot militāro komandķēdi, sniegt ES spēku komandierim politiskas konsultācijas par militāriem jautājumiem saistībā ar vietējo politiku, jo īpaši attiecībā uz paaugstināta riska operācijām, attiecībām ar vietējām iestādēm un ar vietējiem plašsaziņas līdzekļiem; e) apspriesties ar ES spēku komandieri pirms tādu politisku darbību veikšanas, kas varētu ietekmēt drošības situāciju; f) apspriesties ar ESPM vadītāju pirms tādu politisku darbību veikšanas, kas varētu ietekmēt policijas un drošības situāciju; g) veicināt ES darbību iekšēju koordināciju un saskaņotību BiH, tostarp sniedzot ziņojumus ES misiju vadītājiem un personīgi vai ar pārstāvju starpniecību piedaloties viņu kārtējās sanāksmēs, vadot koordinācijas grupu, kurā ir visi uz vietas esošie ES darbību īstenotāji, lai koordinētu ES rīcības īstenošanu, un konsultējot viņus par attiecībām ar BiH iestādēm; h) nodrošināt konsekvenci un saskaņotību ES darbībās, kas vērstas uz sabiedrību. ESĪP preses pārstāvis ir galvenā ES kontaktpersona ar BiH masu informācijas līdzekļiem jautājumos, kas attiecas uz kopējo ārpolitiku un drošības politiku/Eiropas drošības un aizsardzības politiku (KĀDP/EDAP); i) pārraudzīt visas darbības tiesiskuma nodrošināšanas jomā un šajā sakarā pēc vajadzības konsultēt ģenerālsekretāru/Augsto pārstāvi (ĢS/AP) un Komisiju; j) sniegt ESPM misijas vadītājam norādes par vietējo politisko situāciju. ESĪP un civilās operācijas komandieris vajadzības gadījumā savstarpēji apspriežas; k) iesaistoties starptautiskās sabiedrības un BiH iestāžu plašākus tiesiskuma pasākumus un izmantojot ESPM tehniskās iemaņas policijas darbā un palīdzību šajā jomā, atbalstīt policijas restrukturizācijas sagatavošanu un īstenošanu; l) ciešā saziņā ar ESPM atbalstīt stiprāku un efektīvāku BiH krimināltiesiskās sistēmas/policijas saskarsmi; m) tiktāl, ciktāl tas attiecas uz Līguma VI sadaļā paredzētajām darbībām, tostarp Eiropolu, un ar tām saistītajām Kopienas darbībām, pēc vajadzības konsultēt ĢS/AP un Komisiju un piedalīties nepieciešamajā vietējā koordinācijā; n) veicinot saskaņotību un iespējamās sinerģijas, turpināt sniegt konsultācijas par Pirmspievienošanās palīdzības instrumenta prioritātēm; o) cieši sadarbojoties ar Komisiju, atbalstīt plānošanu, lai saistībā ar Augstā pārstāvja biroja (APB) slēgšanu izveidotu pastiprinātu ESĪP biroju, tostarp konsultējot par sabiedrības informēšanas aspektiem, kas saistīti ar pārejas posmu; p) veicināt to, ka attīstās un nostiprinās cieņa pret cilvēktiesībām un pamatbrīvībām BiH, saskaņā ar ES cilvēktiesību politiku un ES Pamatnostādnēm cilvēktiesību jautājumos; q) sadarboties ar atbilstīgām BiH iestādēm attiecībā uz to pilnīgu sadarbību ar Starptautisko Krimināltiesu bijušajai Dienvidslāvijai (ICTY); r) nodrošināt politiskas konsultācijas un atbalstu konstitucionālās reformas gaitā; s) neskarot attiecīgās komandķēdes, palīdzēt nodrošināt, ka visi ES instrumenti uz vietas tiek izmantoti saskaņoti, lai sasniegtu Padomes noteiktos politikas mērķus.”;